🚙เปิด 3 จุดจอดรถสำคัญ พร้อมบริการรถรับ-ส่งฟรี ร่วมงานมหกรรมสุขเต็มสิบ 10-19 มกราคม 2568 บนสะพานทศมราชัน เวลา 16.00 - 22.00 น.

การทางพิเศษแห่งประเทศไทย (กทพ.) ขอเชิญชวนประชาชนร่วมงาน “มหกรรมสุขเต็มสิบ” ซึ่งจัดขึ้นระหว่างวันที่ 10-19 มกราคม 2568 บนสะพานทศมราชัน โดยปีนี้ กทพ. ได้เตรียมจุดจอดรถและบริการรถรับ-ส่งเพื่ออำนวยความสะดวกแก่ผู้เข้าร่วมงาน พร้อมรณรงค์ให้ประชาชนใช้รถสาธารณะเพื่อลดความแออัดของการจราจรและส่งเสริมการเดินทางที่เป็นมิตรต่อสิ่งแวดล้อม

3 จุดจอดรถสำคัญสำหรับผู้ร่วมงาน เพื่อรองรับผู้ที่เดินทางด้วยรถยนต์ส่วนตัว กทพ. ได้จัดจุดจอดรถดังนี้

1. ใต้ด่านบางโคล่ 2 รองรับรถยนต์ได้ 70 คัน
2. ใต้สะพานพระราม 9 รองรับรถยนต์ได้ 70 คัน
3. บริเวณจุดลงทะเบียนฝั่งตรงข้าม รองรับรถจักรยานยนต์ได้ 100 คัน

🚌ผู้เข้าร่วมงานสามารถใช้บริการ Shuttle Bus ฟรี รับ-ส่งระหว่างจุดจอดรถและพื้นที่จัดงาน โดยมีตารางเวลาดังนี้ รอบรับ: 16.00 / 18.00 / 20.00 น. และรอบส่งกลับ: 17.00 / 19.00 / 21.00 / 23.00 น.

🔴การเดินทางด้วยรถสาธารณะ
เนื่องจากจุดจอดรถมีจำนวนจำกัด กทพ. ขอแนะนำให้ประชาชนวางแผนการเดินทางล่วงหน้า และ รณรงค์ให้ประชาชนเลือกใช้บริการ รถสาธารณะ เพื่อหลีกเลี่ยงปัญหาการจราจร โดยมีตัวเลือกการเดินทางดังนี้ 👉👉

1. รถแท็กซี่ (ไม่ขึ้นทางพิเศษ)
📍สามารถปักหมุดไปที่ จุดลงทะเบียนทางขึ้นสะพานทศมราชัน

2. รถแท็กซี่ (ขึ้นทางพิเศษเฉลิมมหานคร)📍หากมาจากบางนา หรือ แจ้งวัฒนะ ให้ลงทางด่วนที่ ด่านบางโคล่ และปักหมุดไปที่ จุดลงทะเบียนทางขึ้นกิจกรรม

3. ป้ายรถเมล์ใต้ทางด่วนสาธุประดิษฐ์
📍ลงรถเมล์ที่ ป้ายใต้ทางด่วนสาธุประดิษฐ์ ข้ามถนนไปยังฝั่งสาธุประดิษฐ์ (โดยไม่ต้องเข้าซอย) และเดินต่ออีกประมาณ 900 เมตร (ใช้เวลาเดินประมาณ 10 นาที) ไปยัง จุดลงทะเบียนทางขึ้นกิจกรรม

4. โลตัส พระราม 3
📍ลงรถโดยสารที่โลตัสพระราม 3 บริเวณริมถนนรัชดาภิเษก และต่อรถสาธารณะอื่น ๆ เพื่อเดินทางต่อไปยังจุดลงทะเบียนทางขึ้นกิจกรรม

5. การเดินทางจาก BTS / BRT และรถเมล์ และต่อรถสาธารณะอื่น ๆ เพื่อเดินทางต่อไปยัง จุดลงทะเบียนทางขึ้นกิจกรรม
📍BTS ช่องนนทรี (S3): เชื่อมต่อกับ BRT สาธร และลงที่ สถานีเทคนิคกรุงเทพ
📍รถเมล์สาย 102: ปากน้ำ – สาธุประดิษฐ์
📍รถเมล์สาย 3-52: เซ็นทรัลพระราม 3 – หัวลำโพง
📍รถเมล์สาย 67: วัดเสมียนนารี – สาธุประดิษฐ์

✍️ผู้เข้าร่วมงานสามารถลงทะเบียนได้ที่ จุดลงทะเบียนทางขึ้นสะพานทศมราชัน โดยเตรียม บัตรประชาชน เพื่อความรวดเร็วในการลงทะเบียน
⛳️พิกัดจุดลงทะเบียน:🌉🌠🎇พบกับบรรยากาศงานสุดพิเศษบนสะพานทศมราชันในประเทศไทย ชวนทุกคนมาเพลิดเพลินกับกิจกรรมมากมาย

🛍️🎉อาทิ 🥂🍡�ช็อป ชิม ชิลล์ พร้อมสร้างความทรงจำดี ๆ ไปกับครอบครัวและคนที่คุณรักงาน “มหกรรมสุขเต็มสิบ” จัดขึ้นระหว่างวันที่ 10-19 มกราคม 2568 โดย การทางพิเศษแห่งประเทศไทย ยินดีต้อนรับทุกท่านมาสัมผัสประสบการณ์สุดพิเศษบนสะพานทศมราชัน🌠🎇🌉

☎️สอบถามข้อมูลเพิ่มเติมได้ที่ Facebook:และ EXAT Call Center: 1543 กด 7